《次韵章婿道祖倧山居》
宋代·葛胜仲

我本丘壑人，负乘辄致寇。归来卧湖海，梦断三接昼。

尚馀忧国心，带眼日惊瘦。腾装居景山，飘飘云出岫。

门无长者辙，相见谁肯就。吾甥相国孙，款我裹粮糗。

禅关有圣解，已语则无咎。两庵同相攸，卜邻殆天授。

登盘无槟榔，客居必见宥。富贵应自知，不询唐举寿。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。